גמר 2024 ב-NBA

**גמר 2024 ב-NBA** (באנגלית: **2024 NBA Finals**) הייתה סדרת הגמר בפלייאוף ה-NBA לעונת . הסדרה הוכרעה לאחר חמישה משחקים כאשר אלופת המזרח בוסטון סלטיקס, שנהנתה מיתרון הביתיות, ניצחה 4–1 את אלופת המערב דאלאס מאבריקס וזכתה באליפות ה-NBA ה-18 בתולדותיה. פורוורד הסלטיקס ג'יילן בראון נבחר ל-MVP של סדרת הגמר ב-NBA לראשונה בקריירה.

## רקע

### בוסטון סלטיקס
[ימין|ממוזער|[ג'ו מאזולה הוביל את הסלטיקס לגמר ה-NBA בעונתו השנייה כמאמן ראשי]]
בוסטון סלטיקס סיימה את העונה הסדירה עם המאזן הטוב ביותר ב-NBA עם 64–18, בהובלתם של ג'ייסון טייטום, ג'יילן בראון וג'רו הולידיי. בסיבוב הראשון של הפלייאוף הם התמודדו מול מיאמי היט בשחזור גמר המזרח מהעונה הקודמת וניצחו בסדרה 4–1. לאחר מכן הם התמודדו מול קליבלנד קאבלירס בסיבוב השני, וניצחו שוב בחמישה משחקים. לבסוף ניצחו הסלטיקס את אינדיאנה פייסרס בסוויפ 4–0 בגמר האזורי והעפילו לגמר ה-NBA בפעם השנייה תוך שלוש שנים וה-23 בתולדותיהם. ג'יילן בראון זכה בפרס לארי בירד לשחקן המצטיין בגמר המזרח.

בשל פציעות של שחקני מפתח בכל שלוש הקבוצות היריבות במהלך הפלייאוף המזרח, נחשבה הדרך של הסלטיקס לגמר לאחת הקלות בתולדות ה-NBA.

### דאלאס מאבריקס
[ממוזער|[לוקה דונצ'יץ' הוביל את דאלאס בעונת  וסיים כמלך הסלים של ה-NBA עם 33.9 נקודות בממוצע למשחק]]
דאלאס מאבריקס סיימה את העונה הסדירה במקום החמישי במערב עם מאזן 50–32, בהובלתם של לוקה דונצ'יץ' וקיירי אירווינג. המאבריקס ניצחו את לוס אנג'לס קליפרס ואוקלהומה סיטי ת'אנדר בסיבוב הראשון והשני, בהתאמה, שתיהן בתוצאה 4–2. לאחר מכן הם ניצחו את מינסוטה טימברוולבס בגמר המערב 4–1 ועלו בפעם השלישית בהיסטוריה והראשונה מזה 13 שנים לגמר ה-NBA. בהופעתה האחרונה ב- זכתה הקבוצה באליפות הראשונה בתולדותיה, כשמאמנה הנוכחי ג'ייסון קיד שיחק בה כרכז.

### מפגשים בעונה הסדירה
הסלטיקס ניצחו בשני המשחקים נגד המאבריקס בעונה הסדירה.

## סיכום

### משחק 1

בוסטון ניצחה את דאלאס בתוצאה 107–89. ג'יילן בראון הוביל את הסלטיקס עם 22 נקודות, 6 ריבאונדים, 3 חטיפות ו-3 חסימות, וקריסטפס פורזינגיס, שחזר מפציעה של יותר מחודש, רשם 20 נקודות, 6 ריבאונדים ו-3 חסימות מהספסל. ג'ייסון טייטום רשם דאבל דאבל של 16 נקודות ו-11 ריבאונדים ודריק וייט הוסיף 15 נקודות. המאבריקס מסרו תשעה אסיסטים וקלעו 35 סלי שדה בלבד, והובלו על ידי לוקה דונצ'יץ' עם 30 נקודות ו-10 ריבאונדים.

לפני המשחק נערכה דקת דומייה לזכרו של ביל וולטון, שחקן העבר שזכה שתי אליפויות NBA (אחת מהן עם בוסטון ב-), שנפטר ב-27 במאי מסרטן המעי הגס. הסלטיקס אף ענדו סרט שחור על מדי המשחק עם שמו של וולטון.

### משחק 2

ג'רו הולידיי הוביל את הסלטיקס ליתרון 2–0 בסדרה לאחר ניצחון 105–98 עם 26 נקודות ו-11 ריבאונדים. ג'יילן בראון הוסיף 21 נקודות, 7 אסיסטים ו-3 חטיפות, בעוד ג'ייסון טייטום רשם כמעט טריפל דאבל של 18 נקודות, 9 ריבאונדים ו-12 אסיסטים. בדאלאס, לוקה דונצ'יץ' רשם את הטריפל דאבל הראשון בהיסטוריה של המאבריקס בגמר עם 32 נקודות, 11 ריבאונדים ו-11 אסיסטים.

### משחק 3

בוסטון ניצחה במשחק השלישי בתוצאה 106–99, למרות ריצת 22–2 של דאלאס ברבע האחרון שצימקה ל-93–92. באותו שלב יצא לוקה דונצ'יץ' בשש עבירות, וריצת 13–7 של הסלטיקס הביאה להם את הניצחון. ג'ייסון טייטום הוביל את בוסטון עם 31 נקודות, וג'יילן בראון רשם 30 נקודות, 8 אסיסטים ו-8 ריבאונדים. בדאלאס, קיירי אירווינג ודונצ'יץ' קלעו 35 ו-27 נקודות, בהתאמה, ודרק לייבלי קטף 13 ריבאונדים.

לפני המשחק נערכה דקת דומייה לזכרו של ג'רי וסט, שנפטר מוקדם יותר באותו יום בגיל 86. צלליתו של וסט מופיעה בסמליל ה-NBA, והוא זכה באליפות הליגה כשחקן ב- במדי לוס אנג'לס לייקרס ושמונה פעמים נוספות כג'נרל מנג'ר בלייקרס ובגולדן סטייט ווריורס.

### משחק 4

המאבריקס נמנעו מהפסד בסוויפ עם ניצחון 122–84, כשכל 15 שחקני הקבוצה שיחקו לפחות 5 דקות. לוקה דונצ'יץ' הוביל את דאלאס עם 29 נקודות, קיירי אירווינג הוסיף 21 נקודות וטים הארדוויי הבן קלע את כל 15 הנקודות שלו ברבע הרביעי. בבוסטון, ג'ייסון טייטום הוביל את הקבוצה עם 15 נקודות בעוד סם האוזר הוסיף 14 וג'יילן בראון וג'רו הולידיי קלעו 10 כל אחד. ההפסד קטע רצף של 10 ניצחונות פלייאוף לסלטיקס, שהחל בניצחון במשחק השלישי בחצי גמר המזרח על קליבלנד קאבלירס.

הניצחון של המאבריקס ב-38 נקודות היה השלישי בגודלו בתולדות גמר ה-NBA, אחרי הניצחון של שיקגו בולס ב-42 נקודות על יוטה ג'אז ב- והניצחון של הסלטיקס ב-39 נקודות על לוס אנג'לס לייקרס ב-.

### משחק 5

16 שנים בדיוק לאחר שזכו באליפות ה-17 שלהם ב-, הסלטיקס ניצחו 106–88 וזכו בתואר ה-18 בתולדותיהם. ג'ייסון טייטום הוביל את הסלטיקס עם 31 נקודות, 8 ריבאונדים ו-11 אסיסטים, ג'יילן בראון רשם 21 נקודות, 6 ריבאונדים ו-6 אסיסטים וג'רו הולידיי קבע דאבל דאבל של 15 נקודות ו-11 ריבאונדים. פייטון פריצ'רד שיחק פחות מדקה וחצי, אך רשם 3 נקודות עם קליעה מהחצי, הרחוקה ביותר בגמר ה-NBA מאז 1998. המאבריקס, שלא הובילו בשום שלב במשחק, הובלו על ידי 28 נקודות ו-12 ריבאונדים של לוקה דונצ'יץ', לצד 15 נקודות ו-9 אסיסטים של קיירי אירווינג.

ג'יילן בראון נבחר ל-MVP של סדרת הגמר ב-NBA לאחר שהעמיד ממוצעים של 20.8 נקודות, 5.4 ריבאונדים, 5 אסיסטים למשחק בסדרה. בראון קיבל 7 מתוך 11 הקולות, כשארבעת האחרים בחרו בג'ייסון טייטום שרשם 22.2 נקודות, 7.8 ריבאונדים ו-7.2 אסיסטים בממוצע למשחק.

## לאחר הניצחון
[ממוזער|[אל הורפורד זכה באליפות ה-NBA הראשונה שלו לאחר 186 משחקי פלייאוף]]
זו הייתה האליפות הראשונה של הסלטיקס מאז 2008 וה-18 בתולדותיה, מה שהפך אותם למועדון עם הכי הרבה אליפויות בהיסטוריה של ה-NBA. מלבד ג'רו הולידיי, שזכה עם מילווקי באקס ב-, כל שחקני הסלטיקס זכו באליפות הראשונה שלהם. אל הורפורד שבר שיא למשחקי פלייאוף לפני זכייה באליפות, עם 186, כשלפניו רק קארל מלון (193) שמעולם לא זכה. מבין השחקנים הבין-לאומיים הרבים בסלטיקס, הורפורד (הרפובליקה הדומיניקנית), קריסטפס פורזינגיס (לטביה) ונמיאש קייטה (פורטוגל) הפכו לשחקנים הראשונים מארצם שזכו באליפות NBA. 107 משחקי הפלייאוף המשותפים של טייטום ובראון הם הכי הרבה לצמד לפני זכייתם באליפות. בצוות האימון, הייתה זו האליפות הראשונה של המאמן הראשי ג'ו מאזולה ושל עוזריו אנתוני דובינס, אמיל ג'פרסון, די. ג'יי. מקליי ומאט ריינולדס, השנייה של צ'ארלס לי (2021) והרביעית של סם קאסל (1994, 1995 ו-2008 כשחקן). זו הייתה גם הזכייה הראשונה של הג'נרל מנג'ר בראד סטיבנס, שזכה בפרס מנהל השנה ב-NBA בעונה זו.

## ראו גם
*גמר ה-NBA
*עונת 2023/2024 ב-NBA

## קישורים חיצוניים
*סיקור הסדרה, באתר ה-NBA

## הערות שוליים

2024
קטגוריה:2024 בארצות הברית
קטגוריה:דאלאס מאבריקס
קטגוריה:בוסטון סלטיקס
קטגוריה:תחרויות כדורסל ב-2024